google/wiki40b huggingface dataset:
Candida Höfer

Biografi

Höfer ble født i Eberswalde, men vokste opp i Köln. Fra 1963 til 1964 fullførte hun arbeidet i det anerkjente fotostudioet Schmölz-Huth i Köln som frivillig assistent, og studerte deretter frem til 1968 kunstfotografi med Arno Jansen på Kölner Werkschulen. Etter en kort fotografisk praksis i Hamburg og som medarbeider i fotostudioet til Werner Bokelberg, fortsatte Höfer i 1973 studiene med Ole John i filmklassen ved kunstakademiet i Düsseldorf. Fra 1976 var hun elev av Bernd Becher og ble uteksaminert i 1982. Fra 1997 til 2000 hadde hun et professorat for fotografi ved Hochschule für Gestaltung i Karlsruhe. Hun er medlem av Freie Akademie der Künste i Hamburg.
Candida Höfer er en av de internasjonalt mest anerkjente tyske fotografene. Sammen med Andreas Gursky, Thomas Struth, Thomas Ruff, Axel Hütte og andre, er hun del av en gruppe av Becher-studenter som tilhører den internasjonale, fotografiske avant-garde i dag, med en konseptuell tilnærming til sitt arbeid.

Verk

I begynnelsen av sin kunstneriske karriere fotograferte Höfer kun mennesker. For eksempel laget hun en dokumentasjon av tyrkiske innvandrere i Tyskland. Men fremfor alt ble hun etterhvert kjent for bilder av interiører, noe hun begynte med allerede på 1980-tallet. Hun skapte omfangsrike serier av offentlige steder som biblioteker, forelesningssaler, konsert- og idrettshaller, kafeer, museer, men også dyrehager og andre interiører. Typisk for bildene hennes er fravær av mennesker. Disse kommer så å si til syne som fraværende, for de normalt opplyste rommene viser nettopp sin spesifikke funksjon og det som er karakteristisk for dem som sosiale arenaer. De rommene Höfer dokumenterer i sine fargefotografier får en helt særegen tilstedeværelse, utover rommets funksjonelle oppgave, og et preg av tidløshet. I motsetning til sine lærere Bernd og Hilla Becher, og også til forskjell fra Gursky og Struth, benyttet hun først ikke storformatkamera, men har nå gått over til det.
Candida Höfer deltok i 2002 på documenta 11 i Kassel, og representerte i tillegg til Martin Kippenberger Tyskland på den 50. Veneziabiennalen i 2003. Siden 2010 har hun vært medlem i Nordrhein-Westfälischen Akademie der Wissenschaften und der Künste, og mottok i 2015 Forbundsrepublikken Tysklands fortjenstorden av 1. klasse.
Candida Höfer bor og arbeider i Köln.
Skogn

Samfunn og næringsliv

På samme måte som de andre inntrønderske flatbygdene er Skogn et gunstig jordbruksområde, med i norsk målestokk store gårdsbruk. Skogn er kjent for Norske Skogs papirfabrikk på Fiborgtangen, Falstad fangeleir og helleristningene ved Holtås. Alstadhaug kirke er en middelalderkirke, mens Ekne kirke og Markabygda kirke er langkirker fra 1800-tallet
De fremste næringsveiene på Skogn er jordbruk, treforedlingsindustri og tjenesteyting. Her finnes også noe verkstedindustri. Treforedlingsfabrikken på Fiborgtangen ble etablert i 1960-årene, og ble den første fabrikken i Norske Skog-konsernet. Fabrikken leverer i hovedsak papir til det europeiske markedet. Norske Skog Skogn er en av fylkets største indistriarbeidsplasser med ca. 450 fast ansatte per 1. juli 2010.
Grunnskoler i Skogn er Skogn barne- og ungdomsskole i sentrum, Ekne skole, Tuv skole og Markabygda Montessoriskole. Skogn folkehøgskole, Skogn Idrettslag og Ekne Idrettslag er også hjemmehørende her.
Europavei 6 passerer gjennom bygda; traseen utenom Skogn sentrum ble åpnet i 1975. Nordlandsbanen går gjennom Skogn med Ronglan stasjon og Skogn stasjon. Stasjonsbygningene er tegnet av Paul Due, og ble åpnet i 1902.

Historie

Skogn var sentrum for det inntrønderske småfylket Skeynafylki, som også omfattet Levanger, Frol, Ytterøy og Mosvik. Den rikt dekorerte Alstadhaug kirke  ligger vakkert til på en høyde med vidt utsyn over bygden og Trondheimsfjorden, ble oppført i overgangen mellom romansk og gotisk periode i 1180, og tjente som fylkeskirke. Ifølge tradisjonen skal høvdingen Ølvir være begravd i en gravhaug ved denne kirken.
Det gamle Skogn prestegjeld omfattet inntil 1855 et område som tilsvarte Skogn, Frol og Levanger by.

Formannskapslovene

Med formannskapslovene fra 1837 ble Skogn formannskapsdistrikt opprettet og bestod som egen kommune inntil 1. januar 1962, da Skogn, Frol, Levanger og Åsen ble slått sammen til nye Levanger kommune. Den 1. januar 1964 ble også Ytterøy kommune lagt til samme kommune.
Let It Be… Naked

Back To Basic

Hensikten med Let It Be ... Naked er, som tittelen indikerer, at opptakene er blitt avkledd de arrangementene som plateprodusenten Phil Spector ikledde opptakene. Paul McCartney kritiserte utgivelsen allerede straks LP-en ble sluppet i 1970, og hevdet blant annet at det aldri før var blitt brukt kvinnekor på platene The Beatles utga. John Lennon var derimot fornøyd med at Spector «gadd å grave i søpla», og inngikk senere et samarbeid med plateprodusenten om innspillingene av sine første album som soloartist. Nærværet av Phil Spectors spesielle grep om plateproduksjoner er spesielt tydelig på singelutgivelsen «Happy Xmas (War Is Over)».
Hensikten med den nye, nakne versjonen Let it Be var å legge platen nærmere opp til den kunstneriske visjonen som The Beatles opprinnelig hadde med Let It Be-prosjektet. Planen var nemlig å søke tilbake til gruppas røttene og utgangspunktet i «rock & roll».
Samtidig ville de gjennom tilstedeværelsen av filmkameraer vise fansen hvordan de arbeidet sammen i studio. Da filmen Let it Be ble sluppet viste den kanskje mer enn noe annet fire, sterke individualister, åpne krangler, indre dragninger og hvordan The Beatles var i ferd med å gå i oppløsning. Selv om gruppa la alle stridigheter på hylla og samlet seg under George Martin om å spille inn Abbey Road (1969), ble film- og plateprosjektet Let It Be oppfattet som The Beatles' svanesang, og som sådan et ganske uverdig punktum.

Lydvegg

Phil Spector hadde i lang tid drømt om å få jobbe med The Beatles, og nå fikk han nærmest lov til å gjøre som han ville med et produkt som samtlige involverte anså for å være ubrukbart og uferdig. Dette ga ham en enestående anledning til å markedsføre sine egne visjoner og bidrag til plateindustrien gjennom sin egen oppfinnelse, den karakteristiske «lydvegg-miksen», kjent under navnet «Wall of Sound». Ideelt sett ønsket han seg også «Back To Mono». Spector valgte å legge på en bred orkesterlyd i etterproduksjonen av Let it Be med massivt bruk av kor og strykere.

La det være... nakent

Paul McCarney har imidlertid hele tiden poengtert det faktum at inkludert i prosjektet fantes noen av de fineste sangene som gruppa noen gang skapte; John Lennons «Across the Universe» og hans egne «The Long And Winding Road» og tittellåten «Let It Be». Et åpent sår som aldri ville gro var behandlingen som Phil Spector hadde gitt «The Long And Winding Road».
George Harrison ga sin tilslutning til Let It Be... Naked like før han døde, og dermed kunne Paul McCartney endelig få revansj over Phil Spector og ved hjelp av ny datateknologi rense de opprinnelige tapene for å vise hvilken nerve det tross alt lå i låtene og gruppas egen fremføring av låtene.
Så langt har det ikke kommet noen autorisert utgave av Let it Be i DVD-format, men det er grunn til å håpe at også filmopptakene vil bli gjenstand for en tilsvarende digital «oppussing» av lyd og bilde, slik at den på nytt kan gi et innblikk i bandets fremmaning av nye sanger gjennom innstudering, prøving og feiling, frem mot et nesten ferdig resultat, som en altså bør gå til CD-utgivelsen Let It Be... Naked for å lytte til.
339 skvadron

339 skvadron er en helikopterskvadron i Luftforsvaret, underlagt 134 Luftving på Rygge flystasjon.

Historie

Skvadronen ble opprettet i 1956, og var inntil 1960 stasjonert på Gardermoen, utstyrt med F-86K jagerfly. I 1960 ble skvadronen overført til Bodø flystasjon, fremdeles med F-86K. I 1964 ble skvadronen omorganisert til en helikopterskvadron utstyrt med UH-1B helikoptre, og flyttet til Bardufoss. Skvadronen gikk i 1987-88 gradvis over til Bell 412SP brukshelikoptre, og var operativ for første gang i 1989.
339 skvadrons hovedoppgave var, frem til 2019, taktisk transportstøtte til Hæren. Dette innebar luftmobile operasjoner, støtte til spesialoperasjoner og innsetting av oppklaringsstyrker.
14. juni 2012 vedtok Stortinget opprettelse av 339 skvadron avdeling Rygge i tillegg til 339 skvadron i Bardufoss. Samtidig ble 720 skvadron lagt ned. Nå opereres alle Luftforsvarets 18 Bell 412 helikoptere av 339 skvadron.

Special Operations Aviation Squadron

I august 2019 ble skvadronen overført fra 139 Luftving Bardufoss til 134 luftving Rygge. Med dette vil skvadronen være en dedikert helikopterkapasitet til støtte for Forsvarets spesialstyrker.
Bakgrunnen for overføringen var å forenkle kommandolinjene og sikre effektive spesialoperasjoner. Sjefen for Forsvarets spesialstyrker kan utøve taktisk kommando over 339 skvadron.
Skvadronen er forventet å være fullt operativ i løpet av 2020.

Konsekvenser for Hæren

Overføringen av skvadronen vil få konsekvenser for støtten til Hærens styrker. Derfor vil det fortsatt være noen få helikoptre igjen på Bardufoss i en utdanningsavdeling som fortsatt kan samtrene med Hæren og andre avdelinger i nord, og drive begrenset oppdragsløsning i henhold til Forsvarets operative hovedkvarters prioriteringer.
Yogacarabhumisastra

Yogācārabhūmiśāstra (sanskrit) eller Avhandling om Yogapraksisens stadier, er et oppslagsverk og en definitiv tekst innenfor den buddhistiske filosofiske retningen Yogācāra, som er en grein av mahāyānabuddhismen. Teksten finnes i en tibetansk oversettelse i den tibetanske buddhistiske kanon, såvel som i en kinesisk oversettelse i den kinesiske buddhistiske kanon.
Haugaland tingrett

Haugaland tingrett er en førsteinstansdomstol under Gulating lagdømme. Tingretten ligger i Haugesund og dekker kommunene Bokn, Etne, Haugesund, Karmøy, Sauda, Suldal, Tysvær, Utsira og Vindafjord.
Domstolen ble etablert den 1. april 2008 i nytt tinghus etter at Haugsund og Karmsund tingrett ble slått sammen. Sorenskriver Tine Odland er embedsleder.
John Ruuka

Trivia

Ruuka skulle delta ved Pacific Mini Games 2013, men ble feilaktig påmeldt som funksjonær, så han kunne ikke delta ved lekene. Han skulle også delta ved VM i friidrett innendørs 2014, men grunnet komplikasjoner med visumsøknaden fikk han ikke deltatt.
Myrflangre

Utseende

Denne orkidéen har et helt spesielt utseende, med store hvite blomster og en grasiøs utforming, har blant annet botanikeren Axel Blytt regnet den for å være Norges vakreste blomst. Den blir ikke så høy, rundt 40 centimeter, men den er slank og har lange, smale blader.
Blomstene er hvite, store og sitter i aks på rundt ti blomster. Myrflangre har jordstengler, og opptrer derfor i bestander.

Forekomster i Norge

Myrflangre er knytta til kalkrik myr, samtidig som den er varmekjær. Svært mye kalkrik myr har blitt dyrka opp, noe som har ført til at myrflangre har blitt utrydda mange steder. Arten har nå få voksesteder igjen i Norge. Et berømt voksested der den fortsatt finnes er Slåttmyra naturreservat i Nittedal i Akershus.
Arten vokser nå rundt Oslofjorden og i Rogaland. Størst utbredelsen har den i Buskerud, er den er kjent fra en rekke kommuner (Drammen, Lier, Nedre Eiker, Øvre Eiker, Ringerike og Hole). I tillegg er arten kjent fra Hvaler i Østfold, Asker og Nittedal i Akershus, og Hå i Rogaland. Siden artens habitat fortsatt er trua, er myrflangre totalfreda i Norge. Myrflangre er i nasjonal rødliste oppført som sterkt truet (EN).
Siri Sverdrup Lunden

Liv

Siri Sverdrup Lunden var datter av kvinnesakskvinnen og fredsaktivisten Mimi Sverdrup Lunden. Hun vokste opp i Oslo. I løpet av andre verdenskrig fattet hun interesse for Sovjetunionen og russisk språk, og begynte å studere slavistikk etter krigen. Hun avsluttet universitetsstudiene ved universitetet i Oslo i 1958 med en avhandling om Peter den stores uttale av russisk. I 1960 ble hun lektor ved institutt for slaviske språk. Hun tok doktorgraden i 1969 med avhandlingen «The Trondheim Russian-German MS Vocabulary: A Contribution to Seventeenth-Century Russian Lexicography», en undersøkelse av et russisk manuskript som var funnet i Norge i 1927. I 1971 ble hun utnevnt til professor i slaviske språk som Christian Schweigaard Stangs etterfølger. Hun beholdt denne stillingen til hun gikk av i 1987. Hun var gift med professor Terkel Nissen Rosenqvist.

Studier og forfatterskap

Sverdrup Lunden bidro til å modernisere studiet av russisk ved universitetet i Oslo, som tidligere hadde vært fokusert på historisk språkvitenskap. Forgjengeren i professoratet, C. S. Stang, hadde vært opptatt av sammenlignende baltisk og slavisk språkforskning, mens Sverdrup Lunden la vekt på moderne russisk. Hun interesserte seg imidlertid også for gammelrussisk, og utga i 1987 en norsk oversettelse av Igorkvadet. Hun utga også en bok om russenorsk, og var president i den norsk-bulgarske foreningen.
Xystrocerini

Utseende

Middelsstore, avlange trebukker, ofte med metalliske farger. Kroppen er parallellsidig. Antennene kan være betydelig lengre enn kroppen. Pronotum sider er jevnt rundede, eller med en antydet, butt tann i midten. Dekkvingene er parallellsidige eller svakt tilsmalnende bakover, med omtrent rettvinklede "skuldre".

Utbredelse

Gruppen er utbredt i de tropiske delene av den Gamle verden, med de fleste artene i Afrika. I tillegg er én art innført til Hawaii.
Behboud Khan Javanshir

Bakgrunn

Behbud Khan Javanshirs far, Azad Khan Javanshir, var barnebarns barn av grunnleggeren av khanatet Karabakh, Panah Ali Khan. Fra 1890 til 1898 studerte han ved Tiflis realskole der han lærte seg tysk. I 1902 begynte han på Freibergs universitet for gruvedrift og teknologi, hvortfra han gikk ut med eksamen cum laude i 1906. Han flyttet så til London og lærte seg engelsk.
Etter hjemkomsten til Aserbajdsjan i 1907 begynte han som senioringeniør i oljeindustrien. Etter funn i arkivmaterialer var Behbud Khan medlem av den regjeringskritiske organisasjonen Difai sammen med blant andre Ahmad Bey Aghayev, Garay Bey Garaybeyov, Mammad Hasan Hajinski, Isa Bey Ashurbeyov og Niftali Bey Behbudov.
Under reisene til Tyskland bragte Behbud Khan med tysk hvete til Karabakh, og den ble akklimatisert av lokale bønder og forble i bruk etter den gang. Han var også den første som tok med seg en automobil til regionen Karabakh på en tid da veibygging var kommet i gang After March massacres of 1918, Behbud Khan was a member of Azerbaijani-Armenian reconciliation commission.

Politisk virke

Den 17. juni 1918 ble Behbud Khan utnevnt til innenriksminister i Den demokratiske republikk Aserbajdsjan. Den 26. desember 1918 ble han etterfulft av Khalil Bey Khasmammadov. Fra 6. oktober 1918 ble han fungerende minister for handel og industri. Behbud Khan var også med i nasjonalforsamlingen.
Etter at sovjetisk styre ble etablert i Aserbejdsjan, med bistand fra den aserbajdsjanske kommunistleder Nariman Narimanov, klarte Javanshir å unnslippe fengsling, og ble satt til å arbeide i sovjetiske oljefelter i Baku. På grunn av sin utdannelse i Tyskland ble han senere satt til å representere den sovjetiske regjering først i Berlin, og fra sommeren 1921 i Konstantinopel.

Mord

Behbud Khan ble myrdet den 18. juli 1921 i Konstantinopel, foran Pera Palace Hotel av en armener, Misak Torlakian under Operasjon Nemesis otganisert av den armenske revolusjonære føderasjopn, assistert av Ervand Fundukyan og (H)Arutiun (H)Arutuinyan. Deres begrunnelse for mordet/henrettelsen var hans rolle under massakrene på armenere i Baku. En dashnakoffiser som hadde kjent ham fra Baku kjente igjen ham. Fundukyan og Arutuinyan skulle følge etter Behbud Khan og Torlokyan skulle skyte ham. Behbud Khan, ledsaget av sin hustru Tamara, brødrene Jumshud og Surkhay. var på vei tilbake til hotellet gjennom parken etter en kveld på Tepebashiteateret. Torlakian shot Behbud Khan with a Mauser pistol, once in his face and twice in the chest, after which he was pronounced dead in the hospital. Torlakian ble arrestert.
Under rettssaken ble de faktiske forhold bekreftet, men frikjent på grunn av en omdiskutert diagnose  som lidende av epilepsi. Torlokyan dro etterhvert til USA.
Storhamar Kunstløp

Storhamar Kunstløp underordnet Storhamar Idrettslag, er enkunstløp klubb fra Hamar som ble stiftet i 1978. Den er en av fire grupper tilknyttet Storhamar Idrettslag.

Historie

Kunstløp har lange tradisjoner i " skøytebyen" Hamar, først ved Hamar Idrettslag, deretter Storhamar Idrettslag. Kunstløp er en forholdsvis liten sport i Norge, mens internasjonalt er den en av verdens største idretter. I Norge finnes det for tiden 12 aktive kunstløpklubber.

Storhamar kunstløp

Storhamar kunstløp er kjent for å være en liten klubb, med godt kunstløpmiljø og har nærmere 100 medlemmer. De fleste av disse er tilknyttet skøyteskolen, hvor barn fra 3 år og oppover. klubben brukker Storhamar ishall og Hamar OL-Amfi.
Princess Royal Island

Princess Royal Island (2 251 km²) er ei øy som ligger langs nordkysten av Britisk Columbia i Canada, nærmere bestemt på østsiden av Hecatestredet. Øya, som er den fjerde største i Britisk Columbia, ble av kaptein Charles Duncan i 1788 oppkalt etter frakteskuta hans.
Princess Royal Island er en del av Great Bear Rainforest, som i dag regnes som en av verdens største tempererte kystregnskoger. Øya har stort biologisk mangfold, og er blant annet kjent for sine hvite svartbjørner, den såkalte kermodebjørnen eller åndebjørnen.
Ole Brattekaas

Ole Brattekaas (født 18. mai 1863, død 15. oktober 1916) var en norsk salmedikter, legpredikant, redaktør og forfatter. Sangene hans finnes i Norsk Salmebok, Norsk salmebok 2013  (en salme i hver bok) og i «bedehusboken» Sangboken hvor han har fire sanger. Brattekaas jobbet som forkynner i Det norske Misjonsselskap og i Langesundfjordens Indremsjonsselkap.
Han gav ut boken Den lille sanger som var en samling av sangene hans i 1894. Da sangboken Evangelietoner kom i 1906 satt han i komiteen som valgte ut sangene, samt leste korrektur og redigerte sangene. Han skrev flere bøker, og da mange prekensamlinger, og var redaktør for bladet Mellom venner som etter hans død gikk inn i For fattig og rik.
Ron McGovney's '82 Garage Demo

Ron McGovney's '82 Garage Demo er en tidlig demo spilt inn av Metallica. Opptakene ble gjort i mars 1982 i Ron McGovneys garasje, derav navnet. Deltagende medlemmer var James Hetfield, Dave Mustaine, Ron McGovney, og Lars Ulrich.
Demoen ble aldri utgitt, men ble sirkulert ved kopiering.
Bergen Kunstmuseums Venner

Bergen Kunstmuseums Venner er en forening stiftet 29. oktober 1908 med formål å bidra ved innkjøp av god kunst til daværende Bergen Bys Billedgalleri. Det var da 137 medlemmer som hadde betalt kontingent kr. 2,- eller livsvarig medlemskap for kr. 30,-. Medlemstallet er pr. høsten 2008 passert 1300. Leder i jubileumsåret er Anne G. Thomassen. Første kvinnelige styremedlem tiltrådte i 1932, mens 2008-styret består av i alt 5 kvinner og 2 menn.
Bakgrunnen var at museet etterhvert var kommet i etterskudd med innkjøp av nyere norsk kunst – mest på grunn av manglende offentlige midler. Tanken var at en ved å konsentrere kreftene via en forening, lettere ville kunne arbeide planmessig for vekst og utvikling. Kontakten til mesener i Bergens næringsliv kunne også forventes å bli bedre.
Navnet ble i innbydelsen foreslått til: «Foreningen til Bergen Bys Billedgalleris Fremme». Dette ble allerede ved stiftelsen endret til «Foreningen til Billedgalleriets Forøkelse» – senere «Foreningen til Billedgalleriets Fremme». Senere moderniseringer ga «Billedgalleriets Venner», som fra 2003 av fikk sitt nåværende navn etter at billedgalleriet ble kunstmuseum med etterhvert tre bygninger til disposisjon.
§ 6. i vedtektene lyder fortsatt: «Intet kunstverk kan innkjøpes uten at Billedgalleriets bestyrer (nå endret til «Kunstmuseets leder») er enig i kjøbet.» Tradisjonelt har derfor museets leder satt i innkjøpskomiteen, noe også Audun Eckhoff som avdelingsleder for kunstmuseet har gjort fra 2002 av.
Sammen med glade givere har vennene til nå stått for innkjøp og overrekkelse av 131 verker (2008) av bl a.: Lars Hertervig, Peder Balke, J.C. Dahl, Nikolai Astrup, Per Deberitz, Jean Heiberg, Per Krohg, Chr. Krohg, Henrik Lund, Arne Kavli, Hans Jacob Meyer, Bernt Tunold, Gerda Knudsen, Harriet Backer, Synnøve Anker Aurdal, Gunnar S. Gundersen.
Av utenlandsk kunst og kunstnere kan nevnes Paul Cezanne (10 tegninger), ett russisk ikon fra ca. 1450-tallet, Sigurdjón Olafsson, Jean Dubosque og Anna-Eva Bergmann som også var kunstneren (posthumt) bak årets gave til museet (to store bilder).
Hellas' parlament

Historie

Før byggingen av parlamentsbygningen i Athen holdt regjeringen til i Nafplio. Kong Otto flyttet regjeringen til Athen i 1834. Den første parlamentsbygningen ble oppført i Stadiougaten og inneholder idag det nasjonale historiske museum. 
Gjeldende grunnlov i Hellas er fra 1975 under Den tredje greske republikk. Parlamentsmedlemmene ble fra samme år heltidspolitikere. Før dette hadde de hatt alminnelige yrker som hovedbeskjeftigelse.
Kulturhåndverk

Kulturhåndverk er et begrep som har sin opprinnelse i Stockholms Hantverksförening. Begrepet ble introdusert i Norge i Kultur- og kirkedepartementets rapport Kulturhåndverk – Avtrykk fra fortiden, uttrykk for øyeblikket, grunnlag for framtiden. Kulturhåndverk defineres her som: «håndverk som er sentrale i og for vår kultur, som gjennom handlingsbåren kunnskap viderefører tradisjonelle teknikker og kunnskap om bruk av tradisjonelle materialer. Kulturhåndverk er håndverk som forteller om historie, tradisjon, levevis, som er tilpasset lokale forhold og tradisjoner, som bruker lokale råvarer og som i sin tradisjonelle form er bærekraftige i sin holdning til bruk og gjenbruk. Kulturhåndverkerne jobber med gamle hus, gjenstander og miljøer, men de jobber også med nyskaping og produktutvikling». Begrepet avgrenses i forhold til andre håndverkere ved at kulturhåndverkeren: «besitter og bruker sentrale kunnskaper knyttet til tradisjonelle teknikker og tradisjonelt håndverk».
Stuping under Sommer-OL 1912 – 10 meter kvinner

10 meter for kvinner under Sommer-OL 1912 fant sted i juli 1912 på Stockholms stadion i Stockholm.
Likesvevende stemming

Likesvevende stemming (eller likesvevende temperering) er en vanlig, men upresis betegnelse på en metode for å stemme musikkinstrumenter med fast tonehøyde (orgel, piano, orgel og andre) ved å dele oktaven inn i tolv 100 cent store halvtonetrinn.
For å skille mellom likesvevende systemer med andre inndelinger enn tolv, er den presise betegnelsen 12-EDO (Equal Division of the Octave) vanlig. Også 12-TET og varianter som 12TET, 12tET, 12tet, 12-ET, 12ET, 12et er i bruk.
I dagligtale blir temperert stemming ofte brukt synonymt med likesvevende stemming, men det er unøyaktig, da likesvevende temperering bare en av flere metoder som kan brukes for å avvike fra akustisk renhet, dvs temperere.
Senkningshastighet

Senkningshastigheten er hastigheten til blodlegemer som synker til bunns i en beholder når koagulering forhindres. Senkningshastigheten påvirkes av en rekke sykdommer (især betennelser og svulstsykdommer), og kan av den grunn bidra til å stille diagnoser.
Sophie Amalie Lindenov

Friherreinne

Et kvart år senere døde hennes barn, Hans, som Claus Daa ikke hadde villet vedkjenne seg. Lindenov solgte i 1679 de fynske eiendommene og konsentrerte seg om å forøke Daasborg. I 1681 fikk hun gård og gods opphøyet til baroni mot å innsette kongesønnen Christian Gyldenløve (1674–1703) som friherrskapets arving. Fra den tid imøtekom kongen hennes ønsker om utvidelser på flere måter. Men den lystige tilværelse varte ikke lenge, for i 1688 ble hun svært syk og måtte fraktes til Aalborg. Her døde hun den 4. august samme år, hvoretter hun ble begravet i Blenstrup kirke.
Minnet om friherreinnen lever stadig, og det sies at hun går igjen på Lindenborg.
Nesøyfjorden

Nesøyfjorden er en fjord i Lurøy og Rødøy kommune i Nordland. Fjorden ligger mellom Nesøya i vest og Hestmona i øst. Fjorden har en lengde på cirka 9 kilometer fra nord til sør. Fjorden starter i sør mellom Lyngvær og Hestmona. I nord grenser fjorden til Risøyvær, Selsøyvær og Risværfjorden som går mellom disse.
Fra Selsøy på Hestmona går det ferje over fjorden til Nesøya.